十言绝句古诗大全
十言诗古代也有,但全诗都用十言的很难见。
离别相去辞
《吴越春秋》曰:越王伐吴。国人各送其子弟於郊境之上。作离别相去之辞曰:
跞躁摧长恧兮擢戟驭殳。所离不降兮以泄我王气苏。
三军一飞降兮所向皆殂。一士判死兮而当百夫。
道祐有德兮吴卒自屠。雪我王宿耻兮威振八都。
军伍难更兮势如貔貙。行行各努力兮於乎于乎。
(《吴越春秋》十。)
八句诗中有四句为十言。
下面王维的几首诗,虽有人列入十言,但其实都是五言。
奉和圣制登降圣观与宰臣等同望应制王维
凤扆朝碧落龙图耀金镜。维岳降二臣戴天临万姓。
山川八校满井邑三农竟。比屋皆可封谁家不相庆。
林疏远村出野旷寒山静。帝城云里深渭水天边映。
佳气含风景颂声溢歌咏。端拱能任贤弥彰圣君圣。
奉和圣制御春明楼临右相园亭赋乐贤诗应制
王维
复道通长乐青门临上路。遥闻凤吹喧暗识龙舆度。
褰旒明四目伏槛纡三顾。小苑接侯家飞甍映宫树。
商山原上碧滻水林端素。银汉下天章琼筵承湛露。
将非富人宠信以平戎故。从来简帝心讵得回天步。
奉和圣制送不蒙都护兼鸿胪卿归安西应制王维
上卿增命服都护扬归旆。杂虏尽朝周诸胡皆自郐。
鸣笳瀚海曲按节阳关外。落日下河源寒山静秋塞。
万方氛祲息六合乾坤大。无战是天心天心同覆载。
南园
清露夏天晓,荒园野气通。
水禽遥泛雪,池莲迥披红。
幽林讵知暑,环舟似不穷。
顿洒尘喧意,长啸满襟风。
再过王辂原居纳凉
夏天多忆此,早晚得秋分。
旧月来还见,新蝉坐忽闻。
扇风调病叶,沟水隔残云。
别有微凉处,从容不似君。
五言绝句大全
1、《静夜思》
唐·李白
床前明月光,疑是地上霜。
举头望明月,低头思故乡。
2、《咏鹅》
唐·骆宾王
鹅,鹅,鹅,曲项向天歌。
白毛浮绿水,红掌拨清波。
3、《终南望余雪》
唐·祖咏
终南阴岭秀,积雪浮云端。
林表明霁色,城中增暮寒。
4、《登鹳雀楼》
唐·王之涣
白日依山尽,黄河入海流。
欲穷千里目,更上一层楼。
5、《江雪》
唐·柳宗元
千山鸟飞绝,万径人踪灭。
孤舟蓑笠翁,独钓寒江雪。
6、《寻隐者不遇》
唐·贾岛
松下问童子,言师采药去。
只在此山中,云深不知处。
7、《江上渔者》
宋·范仲淹
江上往来人,但爱鲈鱼美。
君看一叶舟,出没风波里。
8、《夏日绝句》
宋·李清照
生当作人杰,死亦为鬼雄。
至今思项羽,不肯过江东。
9、《所见》
清·袁枚
牧童骑黄牛,歌声振林樾。
意欲捕鸣蝉,忽然闭口立。
10、《春夜喜雨》
唐·杜甫
好雨知时节,当春乃发生。
随风潜入夜,润物细无声。
11、《八阵图》
唐·杜甫
功盖三分国,名成八阵图。
江流石不转,遗恨失吞吴。
12、《绝句》
唐·杜甫
江碧鸟逾白,山青花欲燃。
今春看又过,何日是归年?
13、《鹿柴》
唐·王维
空山不见人,但闻人语响。
返影入深林,复照青苔上。
14、《山中》
唐·王维
荆溪白石出,天寒红叶稀。
山路元无雨,空翠湿人衣。
15、《竹里馆》
唐·王维
独坐幽篁里,弹琴复长啸。
深林人不知,明月来相照。
16、《鸟鸣涧》
唐·王维
人闲桂花落,夜静春山空。
月出惊山鸟,时鸣春涧中。
17、《送别》
唐·王维
山中相送罢,日暮掩柴扉。
春草年年绿,王孙归不归。
18、《相思》
唐·王维
红豆生南国,春来发几枝。
愿君多采撷,此物最相思。
19、《杂诗》
唐·王维
君自故乡来,应知故乡事。
来日绮窗前,寒梅着花未。
20、《宿建德江》
唐·孟浩然
移舟泊烟渚,日暮客愁新。
野旷天低树,江清月近人。
21、《春晓》
唐·孟浩然
春眠不觉晓,处处闻啼鸟。
夜来风雨声,花落知多少。
22、《问刘十九》
唐·白居易
绿蚁新醅酒,红泥小火炉。
晚来天欲雪,能饮一杯无。
23、《池上》
唐·白居易
小娃撑小艇,偷采白莲回。
不解藏踪迹,浮萍一道开。